ועדת העבודה, הרווחה והבריאות, כנסת 18, פרוטוקול מספר 686, 2012-04-30 11:00

חיים כץ: שלום, אני פותח את ישיבת הוועדה.

חיים כץ: בדיון הקודם ביקשנו מהביטוח הלאומי לומר מדוע הם בחרו באזורי הניסוי שהם בחרו וכמה רופאים גריאטריים יש באזור.

חיים כץ: נקבעה פגישה חדשה, ואני סבור שנקבל נתונים.

מרים שמלצר: אנחנו שלחנו מסמך.

חיים כץ: לא כתוב במסמך כמה רופאים.

מרים שמלצר: למסמך מצורף גם מספר הרופאים שמשרד הבריאות שלח.

מרים שמלצר: אנחנו נחלק את העבודה: משרד הבריאות ידבר על הרופאים הגריאטריים ואנחנו נדבר על הביטוח הלאומי.

מרים שמלצר: הזכרנו בפעם הקודמת את השיקולים שלנו לבחירת שלושת האזורים.

מרים שמלצר: יצאנו מנקודת הנחה שאנחנו רוצים אזורים מעורבים מבחינת אוכלוסייה.

מרים שמלצר: כיוון שיש לנו כבר בדיקות גריאטריות בגיל 90, בדקנו שאכן האזור משתמש ברופאים גריאטריים.

מרים שמלצר: מצד שני, הלכנו גם למקומות בהם לא מצאנו הרבה רופאים גריאטריים, אבל רצינו לראות איך הפריפריה מתנהגת.

מרים שמלצר: זו היתה טבריה.

מרים שמלצר: בנוסף, בחרנו בירושלים כי היא עיר מעורבת עם הרבה סוגי אוכלוסייה ויש זמינות של רופאים גריאטריים.

מרים שמלצר: באזור המרכז את פתח תקווה, כי יש בה הרבה רופאים ואוכלוסייה אחרת קצת.

מרים שמלצר: מצאנו, כי יש שם הכי הרבה רופאים גריאטריים יחסית למספר הקשישים.

חיים כץ: האם נציגי משרד הבריאות רוצים לומר משהו?

איריס רסולי: הנתונים שהגענו אליהם במיפוי ביחד עם ההסתדרות הרפואית, נמצאים בחומר שקיבלתם.

חיים כץ: אנחנו מצביעים על אישור התקנות האלה.

חיים כץ: מי בעד?

חיים כץ: בעד – 3

חיים כץ: נמנעים – אין

חיים כץ: התקנות אושרו.

חיים כץ: אני מקווה שהניסוי הזה יצליח, למרות שזה כבר לא ניסוי.

מרים שמלצר: זה ניסוי.

חיים כץ: אני מקווה שהוא יצליח, ואנחנו נסמן עוד וי.

חיים כץ: תודה רבה, הישיבה נעולה.